Windows 10

Windows 10 היא מערכת הפעלה   מבית מיקרוסופט למחשבים אישיים, מחשבי לוח וטלפונים ניידים אשר יצאה לאור ב־29 ביולי 2015.

המערכת הוצגה לראשונה במהלך ועידת Build (Build Conference) באפריל 2014, והוכרזה רשמית עם השם החדש "Windows 10" ב־30 בספטמבר 2014.

Windows 10 נותנת מענה לביקורות בנושא ממשק משתמש שהועלו לאחר יציאתה לאור של מערכת ההפעלה הקודמת Windows 8. אחת ממטרותיה הבולטות היא הענקת חוויה משופרת גם עבור משתמשים ללא מסך מגע, כגון מחשבים ניידים ונייחים. ב־Windows 10 הוחזר תפריט ההתחל שנכלל בכל הגרסאות של Windows החל מ־Windows 95 ועד Windows 7. כמו כן, במערכת הפעלה זו ניתן להריץ אפליקציות מ־Microsoft Store בתוך Windows גם על שולחן העבודה ולא רק במצב מסך מלא. עבור המערכת פותחה חבילת Windows Package Manager.

ב־5 באוקטובר 2021 השיקה חברת מיקרוסופט את מערכת ההפעלה Windows 11 שהחליפה את Windows 10, זאת למרות שהבטיחה בעבר שחלונות 10 תהיה מערכת ההפעלה האחרונה שלה.

ב־27 באפריל 2023, הודיעה חברת מיקרוסופט, שבתאריך 14 באוקטובר 2025 תופסק התמיכה ב־Windows 10 (מהדורות Home ו־Pro), ומתאריך זה ואילך לא יסופקו עוד עדכוני אבטחה ותמיכה טכנית למערכת ההפעלה.

ב־14 באוקטובר 2025 הסתיימה התמיכה ב־Windows 10 (מהדורות Home ו־Pro), אולם מיקרוסופט מציעה עדכוני אבטחה מורחבים (ESU) למשתמשים שנרשמים לשירות הגיבוי של OneDrive או משלמים 30 דולר אמריקאי.

דרישות מערכת
להלן דרישות המערכת של Windows 10:
  מינימלי  מומלץ מהירות מעבד  GHz 1  GHz 1 או יותר זיכרון מותקן (RAM)  GB 1 עבור 32 סיביותGB 2 עבור 64 סיביות  GB 4 או יותר שטח פנוי בדיסק הקשיח  GB 16 עבור 32 סיביותGB 32 עבור 64 סיביות  כרטיס מסך  תואם DirectX 9.0 עם WDDM 1.0  רזולוציית מסך 800x600 768×1024 או רזולוציה גבוהה יותר

 שדרוג 
Windows 10 הוצע בתחילת דרכו כשדרוג בחינם למשך שנה (עד 29 ביולי 2016) עבור מערכות ההפעלה Windows 7 ו־Windows 8/8.1 (כתלות במהדורה) בלבד. שדרוג החינם ניתן עד היום בפועל. אין אפשרות שדרוג ממערכות ההפעלה Windows XP ,Windows Vista ו־Windows RT. בספטמבר 2015 מיקרוסופט הפיצה עדכון ל־Windows RT שבמסגרתו ישודרגו תפריט התחל ומסך הנעילה. העדכון היה זמין דרך הכלי Windows Update.

+Windows 10 – מסלולי שדרוגגרסת ומהדורת Windows נוכחית זכאות למהדורת Windows 10Windows 7 Starter Windows 10 HomeWindows 7 Home BasicWindows 7 Home PremiumWindows 8Windows 8.1 with BingWindows 8.1Windows 7 Professional Windows 10 ProWindows 7 UltimateWindows 8 ProWindows 8.1 Pro Windows 7 Enterpriseלא זכאי Windows 8 EnterpriseWindows 8.1 EnterpriseWindows RTWindows RT 8.1

 עדכונים ותמיכה 

+
היסטוריית העדכונים של חלונות 10:גרסה:שם קוד:Build:שם השיווק:תאריך הוצאה:סיום השירות עבור מהדורות
Home, Pro, Pro Education

ו־Pro for Workstations:סיום השירות עבור מהדורות

Enterprise ו־Education:1507Threshold 110240לא זמין29 ביולי 20159 במאי 20171511Threshold 210586עדכון נובמבר10 בנובמבר 201510 באוקטובר 20171607Redstone 114393עדכון יום השנה2 באוגוסט 201610 באפריל 20189 באפריל 20191703Redstone 215063עדכון היוצרים5 באפריל 20179 באוקטובר 20188 באוקטובר 20191709Redstone 316299עדכון יוצרי סתיו17 באוקטובר 20179 באפריל 201913 באוקטובר 20201803Redstone 417134עדכון אפריל 201830 באפריל 201812 בנובמבר 201910 בנובמבר 20201809Redstone 517763עדכון אוקטובר 201813 בנובמבר 201810 בנובמבר 202011 במאי 2021190319H118362עדכון מאי 201921 במאי 20198 בדצמבר 2020190919H218363עדכון נובמבר 201912 בנובמבר 201911 במאי 202110 במאי 2022200420H119041עדכון מאי 202027 במאי 202014 בדצמבר 202120H220H219042עדכון אוקטובר 202020 באוקטובר 202010 במאי 20229 במאי 202321H121H119043עדכון מאי 202118 במאי 202113 בדצמבר 202221H221H219044עדכון נובמבר 202116 בנובמבר 202113 ביוני 202311 ביוני 202422H222H219045עדכון 202218 באוקטובר 202214 באוקטובר 2025

 גרסאות 
 Windows 10 Home – הגרסה הביתית והבסיסית של Windows 10.
 Windows 10 Pro – מיועדת לעסקים ולאנשים שדרישותיהם גבוהות מהרגיל.
 Windows 10 Enterprise – כל האפשרויות של Windows 10 Pro בנוסף לאפשרויות נוספות כגון "AppLocker" ו"BranchCache". נמכרת רק לארגונים גדולים.
 Windows 10 Education – דומה ל־Windows 10 Enterprise, אך נמכרת לתחום החינוך בלבד.
 Windows 10 S – מערכת מוגבלת בתכונות ומיועדת בעיקר למחשבים חלשים, במערכת זו אפשר להתקין רק יישומים מחנות Microsoft.
 Windows 10 Mobile – מערכת הפעלה לטלפון חכם; דה פקטו היורשת של Windows RT ו־Windows Phone.

 Windows 10 Mobile 
Windows 10 Mobile הייתה מערכת הפעלה למכשירים ניידים שפותחה על ידי מיקרוסופט, ופורסמה ב־2015. זוהי מהדורה של Windows 10 שרצה על גבי מכשירים שהמסך שלהם קטן מ־9 אינץ'.

המערכת שואפת לספק קשר טוב יותר עם המחשב, והיא כוללת סנכרון נרחב יותר של תוכן, חנות יישומונים אוניברסלית חדשה המאפשרת ליישומון אחד לפעול על מספר מכשירים מסונכרנים, כגון מחשבים אישיים, מכשירים ניידים ו־Xbox וכן את היכולת לחבר התקנים לתצוגה חיצונית ולהשתמש בממשק "דמוי מחשב" עם תמיכה בעכבר ובמקלדת. מיקרוסופט פיתחה כלים למפתחים על מנת לייצא בקלות יישומי IOS עם שינויים מינימליים. טלפונים חכמים התומכים ב־Windows Phone 8.1 זכאים לשדרוג ל־Windows 10 Mobile בהתאם ליצרן ולתמיכה. תכונות מסוימות משתנות בהתאם לתאימות החומרה.

Windows 10 Mobile נועדה לשימוש בטלפונים חכמים ובפאבלטים הפועלים על מעבד ARM עם 32 סיביות. ב־12 בפברואר 2015 הושקה המערכת בגרסת בטא עבור מכשירים נבחרים של נוקיה Lumia.

המערכת לא השיגה נתח שוק משמעותי בהשוואה לאנדרואיד או IOS. עד 2017, החלה מיקרוסופט לבטל את Windows 10 Mobile, לאחר שהפסיקה את הפיתוח הפעיל (מלבד עדכוני תחזוקה) בשל חוסר עניין למשתמשים ולמפתחים, וכחלק מהתמקדותה במערכות הפעלה קיימות כחלק מהאסטרטגיה שלה. Windows 10 Mobile סיימה את דרכה ב־14 בינואר 2020.

 ראו גם 
Microsoft Windows
Windows 11
מערכת הפעלה
חומרה ותוכנה
ממשק משתמש
אנדרואיד (מערכת הפעלה)

קישורים חיצוניים


 אלי כהן, מערכת ההפעלה Windows 10 מותקנת כעת על למעלה מ־200 מיליון מכשירים, באתר Gadgety, 5 בינואר 2016

הערות שוליים

10
קטגוריה:תוכנות שהושקו ב-2015
קטגוריה:מערכות הפעלה מבית מיקרוסופט